《念奴娇 和赤壁词》
清代·储贞庆

投鞭可断，问江东、谁是千秋人物。两点金焦环铁瓮，瓜步临流物壁。

千里乘风，一湾带水，浪卷飞如雪。滔滔不尽，消磨几许英杰。

一上燕子矶头，旌旗风曳，画角高城发。六代繁华成往事，自古谁无兴灭。

逝水东归，片帆北去，老我霜华发。长江天堑，渔舟惯渡明月。

作者简介：储贞庆，字雪持，宜兴人，诸生。有《雨山词》